Lucius Calpurnius Piso

Lucius Calpurnius Piso Augur (quando natus sit, nescimus; mortuus est anno 24) senator Romanus tempore Augusti et Tiberii imperatorum fuit. Pater eius Gnaeus Calpurnius Piso, consul suffectus anni 23 a.C.n. erat. Fuit augur et anno 1 a.C.n. consulatum ordinarium gessit. Annis 5 ad usque 12 proconsul Asiam administravitDer Neue Pauly, Stuttgardiae 1999, T. 2, c. 947. Anno 16 "ambitum fori, corrupta iudicia, saevitiam oratorum accusationes minitantium increpans abire se et cedere urbe ... testabatur."Tacitus, Annales II 34. Sed Tiberius eum retinuit. Eodem anno Urgulaniam, amicam Liviae Drusillae in ius vocare ausus est. Anno 20 fratrem Gnaeum Calpurnium Pisonem iudicio defendebatTacitus, Annales III 11. Anno 24 a Quinto Veranio "secreti sermonis adversum maiestatem habiti" incusatus ante iudicium coeptum mortuus estTacitus, Annales IV 21.

 Notae 

Categoria:Senatores
Categoria:Proconsules Asiae
Categoria:Augures
Categoria:Mortui 24
Categoria:Gens Calpurnia
Categoria:Nati saeculo 1 a.C.n.